
[bookmark: _GoBack]ΘΕΜΑ: «EΓΚΡΙΣΗ ΑΘΛΗΤΙΚΗΣ  ΕΚΔΗΛΩΣΗΣ “2ο Kallithea Family sports park” που θα διεξαχθεί στο Δημοτικό Πάρκο Αθλητισμού και Αναψυχής, με τη συνεργασία της ΠΕΡΙΦΕΡΕΙΑΣ ΑΤΤΙΚΗΣ 

   Παρακαλούμε όπως στα θέματα της ημερήσιας διάταξης συμπεριλάβετε και το στην περίληψη αναγραφόμενο θέμα και εγκρίνετε τη διεξαγωγή της αθλητικής εκδήλωσης “2ο Kallithea Family sports park”  που θα διεξαχθεί στο Δημοτικό Πάρκο Αθλητισμού και Αναψυχής  με τη συνεργασία της ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη:
· τις διατάξεις του άρθρου 120   του Ν. 5314/2026
· Το γεγονός ότι ο Δήμος Καλλιθέας μέσω της Διεύθυνσης Άθλησης ανταποκρίθηκε στο κάλεσμα της Περιφέρειας Αττικής για την κατάθεση πρότασης για τη συν διοργάνωση αθλητικών δράσεων με τους Δήμους της Αττικής
· Την με αριθμ. 38/2026 (ΑΔΑ: Ρ1657Λ7-5ΦΥ) απόφαση της Επιτροπής Αθλητισμού της Περιφέρειας Αττικής με θέμα «Έγκριση σκοπιμότητας και δαπάνης στήριξης  και συνδιοργάνωσης αθλητικών δράσεων με τους Δήμους της Αττικής για το έτος 2026 έως του ποσού των 15.000,00 για κάθε Δήμο».
[bookmark: _Hlk208299554]Η Διεύθυνση Άθλησης του Δήμου Καλλιθέας πρόκειται να διοργανώσει σε συνεργασία με την Περιφέρεια Αττικής  για δεύτερη συνεχόμενη φορά την  πρωτοποριακή αθλητική εκδήλωση “2ο Kallithea Family sports park” που  θα διεξαχθεί στο Δημοτικό Πάρκο Αθλητισμού και Αναψυχής, που έχει καθιερωθεί ως θεσμός για τα επόμενα χρόνια στην πόλη μας. Πρόκειται για μια πολυθεματική αθλητική εμπειρία, που συνδυάζει αθλητισμό, ψυχαγωγία και κοινωνική συμμετοχή, μέσα από δραστηριότητες σχεδιασμένες για όλες τις ηλικίες και όλα τα επίπεδα φυσικής κατάστασης.
Αναλυτικά:
Η δράση θα πραγματοποιηθεί στο Δημοτικό Πάρκο Αθλητισμού και Αναψυχής το Σαββατοκύριακο στις 26 & 27 Σεπτεμβρίου 2026 από τις 10:00 το πρωί έως τις 20:00 μ.μ.
Θα δημιουργηθούν  ''σταθμοί'' άθλησης για όλη την οικογένεια. Σε ένα άρτια σχεδιασμένο χώρο που περιλαμβάνει κολυμβητήριο, γήπεδο ποδοσφαίρου, παιδική χαρά, μονοπάτι περιπάτου, αίθουσα πολλαπλών και ανοιχτούς χώρους, θα δημιουργηθεί ένα πάρκο ψυχαγωγίας, αναψυχής, άθλησης και εκπαίδευσης για παιδιά βρεφικής ηλικίας έως άτομα τρίτης ηλικίας. Θα δοθεί έμφαση στη συμπερίληψη και στη συμμετοχή στην άσκηση χωρίς αποκλεισμούς. Η εκδήλωση απευθύνεται σε οικογένειες, σχολεία, σωματεία, ΜΚΟ του Δήμου Καλλιθέας και του Νότιου Τομέα της Αθήνας.
ΣΤΟΧΟΣ
Η αφύπνιση του ενδιαφέροντος για φυσική δραστηριότητα και δια βίου άθληση, μέσα από μια ελκυστική βιωματική εμπειρία για όλες τις ηλικίες. Η εκδήλωση προσφέρει μια ολοκληρωμένη πρόταση άθλησης, ψυχαγωγίας και δημιουργικής συμμετοχής για όλη την οικογένεια — από τα παιδιά έως τους γονείς και τους μεγαλύτερους σε ηλικία.  

[bookmark: _Hlk208299589]  Παρακαλούμε όπως εγκρίνετε τη συν διοργάνωση με τη Περιφέρεια Αττικής της αθλητικής εκδήλωσης “2ο Kallithea Family sports park”  που  θα διεξαχθεί στο Δημοτικό Πάρκο Αθλητισμού και Αναψυχής το Σαββατοκύριακο στις 26 & 27 Σεπτεμβρίου 2026  από τις 10:00 το πρωί έως τις 20:00 μ.μ, με στόχο ο θεσμός να συνεχιστεί για τα επόμενα χρόνια στην πόλη μας. 
Λαμβάνοντας υπόψη την ομαλή διεξαγωγή της εκδήλωσης «Σε περίπτωση που προκύψουν τεχνικά προβλήματα ή δυσμενείς καιρικές συνθήκες, η εκδήλωση δύναται να αναβληθεί και να μεταφερθεί σε άλλη ημερομηνία. Η νέα ημερομηνία θα καθοριστεί και θα ανακοινωθεί εγκαίρως από τον Δήμο και θα ανακοινωθεί εγκαίρως στο κοινό.»

